EkBass/fiwiki-20250220-pages-articles huggingface dataset:
Intianvariskäki

Intianvariskäki (Eudynamys scolopaceus) eli aiemmalta nimeltään variskäki on käkiin kuuluva lintulaji. Lajia tavataan laajalta alueelta Etelä- ja Kaakkois- ja Itä-Aasiasta. ==Taksonomia== Intianvariskäen luokittelussa alalajien lukumäärä vaihtelee lähteittäin 7-18 välillä. Laji on hyvin läheistä sukua papuanvariskäen (E. occidentalis) kanssa ja toisinaan niiden katsotaan kuuluvan samaan lajiin. ==Koko ja ulkonäkö== Intianvariskäki on suurikokoinen lintu ja voi kasvaa 39-46 cm pitkäksi. Sukupuolet eroavat toisistaan ulkonäöltään. Intianvariskäkikoiras on väritykseltään kauttaaltaan musta ja hyöhenpuvussa on vihreä tai sininen kiilto. Pyrstö on pitkä, viuhkamainen ja pyöreäpäinen. Naaraslintu on päästään, selästään ja siivistään pohjaväriltään ruskea ja ruumiissa on runsaasti valkoista raidoitusta. Vatsa on valkoinen ja siinä on tiheästi ruskeita raitoja. Nokka on tukeva, koukkupäinen ja väriltään vihertävä. Intianvarikäen silmät ovat punaiset. ==Levinneisyys ja elinympäristö== Intianvariskäkeä tavataan Intiasta Kaakkois-Aasian läpi itään aina Kiinaan eteläosiin asti. Sitä tavataan Myös Jaavalta, Borneolta ja Filippiineiltä. Satunnaisesti se vaeltaa myös Lähi-itään. Lajin elinympärsitöä ovat monentyyppiset metsät sademetsistä avoimiin metsiin ja metsien reunamaihin. Se on sopeutunut elämään myös pihoilla, puistoissa ja puutarhoissa. Suurimman osan ajasta intianvariskäki viettää puiden latvuksista, joista sen paljastavat sen voimakkaat kutsuäänet. intianvariskäki syö monenlaisia hedelmiä, erityisesti viikunoita ja laji ruokailee ryhminä. Intianvariskäen pesimäkausi on keväällä ja kesällä. Se on pesäloinen, joka pesii erityisesti intianvaristen pesiin, mutta voi pesiä myös kuhankeittäjien ja mainojen pesissä. Muna on pohjaväriltään vihreä ja siinä on pilkkuja. ==Lähteet== Luokka:Käkilinnut
My Way (Calvin Harrisin kappale)

My Way on skotlantilaisen DJ Calvin Harrisin sanoittama ja tuottama kappale, joka julkaistiin 16. syyskuuta 2016. Harris laulaa kappaleella kuten aiemmilla singleillään ”Summer” ja ”Feel So Close”. Kappale nousi Suomen virallisella listalla sijalle 15. Kappaleen musiikkivideo julkaistiin 28. lokakuuta 2016. ==Lähteet== Luokka:Vuoden 2016 kappaleet Luokka:Calvin Harrisin kappaleet
Eva Clayton

Eva McPherson Clayton (s. 16. syyskuuta 1934 Savannah, Georgia, Yhdysvallat) on yhdysvaltalainen demokraattisen puolueen poliitikko. Hän edusti Pohjois- Carolinan 1. vaalipiiriä Yhdysvaltain edustajainhuoneessa vuosina 1992–2003. Hän oli ensimmäinen afroamerikkalainen nainen, joka on edustanut Pohjois- Carolinaa kongressissa. == Lähteet == == Aiheesta muualla == Luokka:Yhdysvaltain edustajainhuoneen jäsenet Luokka:Yhdysvaltalaiset demokraattipoliitikot Luokka:Afroamerikkalaiset Luokka:Vuonna 1934 syntyneet Luokka:Elävät henkilöt
Kulkusana

Kulkusana (, [ˈvandɐˌvɔʁt], isoilla kirjaimilla kuten kaikki saksan substantiivit) on sana, joka on levinnyt lainasanana lukuisiin toisistaan kaukana sijaitseviin kieliin ja kulttuureihin, yleensä kauppayhteyksien mukana. Sellaisenaan kulkusanat ovat kuriositeetti kielihistoriassa ja sosiolingvistiikassa, sillä niistä on apua laajempien kieliyhteyksien tutkimuksessa. Riittävän pitkien aikojen kuluessa sanojen alkuperä on hämärtynyt ja voi olla erittäin vaikea selvittää, mistä kielestä tai kielikunnasta sana on peräisin ja mistä se on lainattu. == Esimerkkejä == Tyypillisiä esimerkkejä muinaisista kulkusanoista ovat pippuri, sokeri, inkivääri, kupari, kumina, minttu ja viini, joista osan alkuperä voidaan jäljittää pronssikauden kaupankäyntiin. Uudempia kulkusanoja ovat: *Tee on esimerkki kulkusanasta, jonka leviäminen tapahtui suhteellisen myöhään ihmiskunnan historiassa, ja siksi sanan alkuperä tunnetaan melko hyvin: sana on peräisin hokkienin kielestä, erityisesti sen Xiamenin murteesta. Xiamenin satamasta sana on levinnyt merenkulun mukana muualle maailmaan, kun taas mandariinikiinassa ja kantoninkiinassa käytettävä muoto cha on levinnyt idästä erityisesti slaavilaisiin kieliin. *Farang on johdettu etnonyymistä frankki arabiaan ja persiaan, joissa se viittaa ulkomaalaisiin (yleensä eurooppalaisiin). Arabiasta ja persiasta sana on lainattu moniin Intian valtameren ympäristössä puhuttaviin kieliin, kuten hindiin, thaihin ja amharaan. *Oranssi, jonka vastineet useimmissa muissa kielissä tarkoittavat appelsiinia, on peräisin dravidakielistä, todennäköisesti telugusta tai malajalamista. Näistä kielistä sana on kulkeutunut järjestyksessä sanskritin, persian, mahdollisesti armenian, arabian, myöhäislatinan ja italian kautta vanhaan ranskaan, josta se on levinnyt lukuisiin eri kieliin, myös suomeen. *Turkkilaisperäinen arslan ("leijona") on myös kulkusana, jonka variantteja on levinnyt mm. unkariin, mantsuun ja persiaan. Joissakin kielissä sanaa käytetään ainoastaan henkilönnimenä. *Sauna on ainoa suomalaisperäinen sana, jonka voi määritellä kulkusanaksi; se on lainattu suomesta lähes kaikkiin kieliin, kuten englantiin, kiinaan, unkariin ja arabiaan. Sana on kuitenkin todennäköisesti vanha laina germaanisista kielistä suomeen (muodossa *sakna) eikä siten suomen omaperäinen sana. Jotkut muinaiset kulkusanat liittyivät kirjoitusjärjestelmien leviämiseen; esimerkki tästä on sumerin sana musar ("kirjoitettu nimi, kirjoitus"), joka lainautui akkadiin muodossa musarum ("asiakirja, sinetti"); akkadista sana lainautui kantaindoiraaniin muodossa *mudra- ("sinetti"), josta kehittyivät keskipersian sana muhr ja sanskritin mudra. Joitain vielä vanhempia myöhäisneoliittisia kulkusanoja on ehdotettu löytyvän, esim. sumerin balag, akkadin pilakku- tai kantaindoeuroopan pelek'u- ("kirves"). Akkadin pilakku- merkitsee kuitenkin oikeastaan "värttinä", ja sumerin balag on oikeastaan balaĝ (ĝ äännetään [ŋ]), ja sana merkitsee suurta rumpua tai harppua. Lisäksi kyseinen sana on myöhemmin lainattu akkadiin muodossa balangu-. Luokka:Sanat
We’ll Be Coming Back

We’ll Be Coming Back on skotlantilaisen DJ Calvin Harrisin kappale, joka julkaistiin neljäntenä singlenä Harrisin kolmannelta studioalbumilta 18 Months. Kappaleella vierailee brittiläinen laulaja-lauluntekijä Example. Kappale nousi Suomen virallisella listalla sijalle 10. Kappaleen musiikkivideo julkaistiin 6. heinäkuuta 2012. ==Lähteet== Luokka:Vuoden 2012 kappaleet Luokka:Calvin Harrisin kappaleet
Leonard Kleinrock

Leonard Kleinrock (s. 13. kesäkuuta 1934 New York) on tietojenkäsittelytieteen professori UCLAn yliopistossa. Hän kehitti matemaattisen teorian pakettikytkentäiselle tietoliikenneverkolle ollessaan opiskelija MIT:ssä. Hänen laboratorionsa UCLA:ssa oli kytkettynä varhain ARPANETissä ja vaikutti sen kehitykseen. Kleinrock valmistui tohtoriksi MIT:stä vuonna 1963 ja kirjoitti väitöksessään Message delay in communication nets with storage jonoteoriasta, joka vaikutti pakettikytkennän kehitykseen. Kleinrock julkaisi artikkelin Information Flow in Large Communication Nets vuonna 1961 ja kirjan Communication Nets vuonna 1964, joista jälkimmäistä Lawrence Roberts käytti vakuuttamaan että suuren mittakaavan digitaalinen tietoliikenneverkko on mahdollinen. == Teoksia == * == Lähteet == Luokka:Internetin kehitykseen vaikuttaneet henkilöt Luokka:Yhdysvaltalaiset tietojenkäsittelytieteilijät Luokka:Vuonna 1934 syntyneet Luokka:Elävät henkilöt
Silosäe

Silosäe () on viidestä runojalasta rakentuva, useimmiten pentametrinen loppusoinnuton jambisäe. Silosäkeen lähtökohtana oli kymmentavuinen loppusoinnullinen italialainen säemuoto endecasillabo. Silosäettä on hyödynnetty etenkin englantilaisessa eeppisessä ja näytelmärunoudessa 1500-luvulta lähtien. William Shakespeare käytti silosäettä useimmissa näytelmissään. Myös Christopher Marlowe oli tunnettu silosäkeen käyttäjä. ==Lähteet== Luokka:Runomitat
Will Hurd

William Ballard Hurd (s. 19. elokuuta 1977 San Antonio, Texas, Yhdysvallat) on yhdysvaltalainen poliitikko ja entinen CIA:n virkamies. Hän on republikaanisen puolueen jäsen ja edusti Texasin 23. vaalipiiriä Yhdysvaltain edustajainhuoneessa vuosina 2015–2021. Vaalipiiriin kuuluu El Pason ja San Antonion välinen alue Meksikon ja Yhdysvaltain rajalla. Hurd opiskeli Texas A&M; University -yliopistossa ja työskenteli CIA:lla vuoteen 2009 asti.Hurd, William Ballard. Biographical Directory of the United States Congress. Viitattu 20.12.2019. Hän voitti demokraattipuolueen Pete Gallegon vuoden 2014 edustajainhuonevaaleissa.In TX 23, Will Hurd defeats Pete Gallego; other Texans in U.S.House win re-election. The Dallas Morning News 5.11.2014. Viitattu 20.11.2019. Tammikuusta 2019 lähtien Hurd on ollut ainoa afroamerikkalainen republikaani edustajainhuoneessa. 1\. elokuuta 2019 Hurd ilmoitti, ettei hae kolmatta kautta vuoden 2020 vaaleissa. == Lähteet == == Aiheesta muualla == * Hurdin viralliset kotisivut Luokka:Yhdysvaltain edustajainhuoneen jäsenet Luokka:Yhdysvaltalaiset republikaanipoliitikot Luokka:Afroamerikkalaiset Luokka:Texasilaiset poliitikot Luokka:Vuonna 1977 syntyneet Luokka:Elävät henkilöt
Honda HR-V

Honda HR-V on Hondan vuosina 1998–2006 ja uudelleen vuodesta 2014 lähtien valmistama crossover-tyyppinen automalli. Se sijoittuu mallistossa suuremman CR-V:n alapuolelle. == Honda HR-V I (1998–2006) == Ensimmäisen sukupolven HR-V perustuu samalle pohjalevylle kuin Honda Logo. Ensimmäisenä esitelty korimalli oli kolmiovinen, ja keväällä 2000 sen rinnalle tuli myös viisiovinen versio. Autossa oli 1,6-litrainen bensiinimoottori, joka oli saatavana kahtena tehoversiona (105/124hv). Tehokkaammassa oli venttiilien ajoitusta muuttava VTEC-järjestelmä, ja se oli saatavana ainoastaan nelivetoisen version yhteyteen. Viisiovista mallia ei ollut saatavana etuvetoisena. Voimansiirtona oli viisivaihteinen manuaalivaihteisto tai portaaton CVT-automaattivaihteisto. Vuonna 2001 malli sai muun muassa uuden etupuskurin ja kirkaslasiset vilkut. == Honda HR-V II (2014–) == Toisen sukupolven HR-V esiteltiin Los Angelesin autonäyttelyssä marraskuussa 2014. Se perustuu samalle pohjalevylle kuin kolmannen sukupolven Honda Jazz. Japanissa myytävä, joiltain yksityiskohdiltaan hieman eroava versio on nimeltään Honda Vezel, Kiinassa valmistettava versio puolestaan tunnetaan Honda XR-V -nimellä. Vuoden 2015 Euro NCAP -kolaritestistä HR-V sai tulokseksi täydet viisi tähteä. Pariisin autonäyttelyssä lokakuussa 2018 esiteltiin kasvojenkohotuksen kokenut HR-V. Suurimmat uudistukset kohdistuivat keulan ilmeeseen. == Lähteet == == Aiheesta muualla == HR-V Luokka:J-segmentin autot Luokka:1990-luvun autot Luokka:2000-vuosikymmenen autot Luokka:2010-luvun autot Luokka:2020-luvun autot
Uusi aika (täsmennyssivu)

Uusi aika tarkoittaa seuraavia asioita: * uusi aika, ajanjakso 1400–1500-luvuilta nykypäiviin saakka * Uusi Aika, Porissa ilmestynyt sanomalehti * Uusi Aika, teosofinen viikkolehti * Uusi aika, Tiisu-yhtyeen musiikkikappale
Siihen aikaan kun isä lampun osti

Siihen aikaan kun isä lampun osti on Juhani Ahon vuonna 1883 kirjoittama lyhyt kertomus, joka kertoo ensimmäisen öljylampun hankkimisesta maalaistaloon. Tarina on kerrottu lapsen näkökulmasta.Uusi-Hallila, Tuula & Helttunen, Anne: Sitaattien salat – Mitä jokaisen tulee tietää suomalaisesta kirjallisuudesta, s. 163. Suomalaisen Kirjallisuuden Seura, Helsinki 2016. Sitä pidetään herkullisena ajankuvana. Aho kutsui novellejaan ja lyhyitä kertomuksiaan ”lastuiksi”.Anne Helttunen & Tuija Uusi-Hallila, esipuhe teoksessa Uudisasukas ja muita lastuja, s. VIII–IX. Suomalaisen Kirjallisuuden Seura, Helsinki 2011. Aho kirjoitti Siihen aikaan kun isä lampun osti -kertomuksen nuorena ylioppilaana nimimerkillä Jussi ja voitti sillä Savo-karjalaisen osakunnan vuonna 1883 järjestämän kirjoituskilpailun. Professori August Ahlqvist ylisti saavutusta. Kirjoitus julkaistiin samana vuonna Kansanvalistusseuran kalenterissa. Se oli Ahon ensimmäisiä painettuja kirjoituksia. Hänen ystävänsä Kasper Järnefeltin tiedetään osallistuneen tekstin viimeistelyyn. Vanhan ja uuden kulttuurin yhteentörmäys muodostui Ahon tuotannon keskeiseksi teemaksi. ”Siihen aikaan kun isä lampun osti” on myöhemmin muodostunut sanonnaksi, jolla voidaan viitata muistelun tai nostalgian kohteena olevaan menneisyyteen. Irwin Goodman käytti fraasia humoristisesti vuonna 1970 levyttämässään samannimisessä laulussa. ==Lähteet== Luokka:Juhani Ahon teokset Luokka:Suomalaiset novellit
Karl Gustaf Werander

Karl Gustaf Werander (28. toukokuuta 1705 Lapväärtti – 31. joulukuuta 1771 Tukholma) oli suomalainen pappi ja valtiopäivämies. Karl Gustaf Weranderin vanhemmat olivat kirkkoherra Jakob Werander ja Maria Wesbom ja puolisot vuodesta 1728 Birgitta Kristina Sand (k. 1759) ja vuodesta 1759 Hedvig Eleonora Lindhielm (k. 1770). Werander oli Västeråsin lukion oppilas, ylioppilaana hän tuli Turkuun 1722 ja valmistui maisteriksi 1726. Papiksi hänet vihittiin 1727 ja määrättiin Pohjanmaan jalkaväkirykmentin pastoriksi. Kokkolan kirkkoherra Weranderista tuli 1735 ja lääninrovasti 1740. Werander pakeni sotaa Ruotsiin seuraava vuonna, Simtunan ja Altunan kirkkoherra hän oli vuodesta 1743 ja rovasti 1744. Tukholman suomalaisen seurakunnan kirkkoherraksi hänet nimitettiin 1750, samoin kuin Tukholman konsistorin jäseneksi. Valtiopäivämiehenä Werander toimi 1740–1741, 1742–1743, 1751–1752 ja 1760–1762. Teologian kunniatohtoriksi hänet vihittiin Lundissa 1768.Yrjö Kotivuori, Ylioppilasmatrikkeli 1640–1852: Karl Gustaf Werander. Verkkojulkaisu 2005. (Viitattu 20.12.2019) ==Lähteet== Luokka: Suomalaiset papit Luokka: Suomen evankelis-luterilaisen kirkon papit Luokka: Ruotsin säätyvaltiopäivien valtiopäivämiehet Luokka: Vuonna 1705 syntyneet Luokka: Vuonna 1771 kuolleet
Linnanahde

Linnanahde on sukunimi, joka on muun muassa seuraavilla suomalaisilla henkilöillä: *Aki Linnanahde (s. 1978), juontaja, toimittaja ja tuottaja, Matti Linnanahteen poika *Matti Linnanahde (1949–2019), toimittaja, Aki Linnanahteen isä
Nevedrjanka

Nevedrjanka tai Nevedrenka () on Luoteis-Venäjällä Pihkovan alueella virtaava joki, joka on Velikajan sivujoki. == Joen kulku == Joka alkaa Nevedrojärvestä Pustoškan piirissä. Joen luusua sijaitsee järven koillispäässä ja se lähtee virtaamaan ensin koilliseen päin, jossa se virtaa matalan ja ruohottuneen Palejevon läpi. Timonovon kylässä se kääntyy luoteeseen ja kuuden kilometrin päässä sijaitsevassa Pyžovossa se kääntyy kaakkoon. Joki tekee laajan kaarroksen matkallaan kahdeksan kilometrin päässä sijaitsevaan Pavlovoon, jossa joki laskee Sutokskojen järveen Sebežin piirissä. Samassa yhteydessä jokeen yhtyy pieni sivujoki Froljanka, joka tulee siihen idästä päin. Sutokskojen pohjoispuolella sijaitsee yhtä suuri Mogilno ja järvien välinen lyhyt joki on osa Nevedrjankaa. Tähän väliuomaan yhtyy lyhyt Svibljankan sivujoki, joka alkaa Sviblosta. Joki jatkaa Mogilnon pohjoispäästä luoteeseen päin alittaen ensin Idritsiin menevän rautatien ja sitten maantien M-9 (E-22), ja saapuu tämän jälkeen Rubžnikiin. Ennen Rubžnikia jokeen yhtyy kolmas lyhyt sivujoki Ševjanka, joka alkaa järvestä Ševino. Joki yhtyy pian lähellä sijaitsevaan Velikajaan noin viisi kilometriä Idritsista koilliseen. == Valuma-alue ja sivujoet == Nevedrjanka sijaitsee Narvanjoen vesistöalueessa Velikajan valuma-alueella. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Nevedrjankan valuma-alue sijaitsee Pihkovan alueella Pustoškan- ja Sebežin piireissä. Joen valuma-alueen pinta-ala on 564 neliökilometriä, josta lähdejärvelle Nevedrolle luetaan siitä 114 neliökilometriä. Nevedrjankan suurimpia sivujokia tai -ojia on esitelty alla taulukossa. yhtyy Nevedrjankaan (km suusta) nimi nimi () pituus (km) valuma-alue (km²) lähde noin 10 Ševjanka Шевянка 2 23 Svibljanka Свиблянка 10 1 29 Froljanka Фролянка 11 1 Lähteet: 1 = , 2 = Nevedrjankan valuma-alueella on paljon järviä. Järvistä Mogilno, Palejevo ja Sutokskoje sijaitsevat joenuomassa, mutta loput löytyvät joen lähialueelta. Sellaisia järviä ovat esimerkiksi Vološno, Žolobno, Odrino, Orleja ja Ševino. Nevedrjankan sivujoen Svibljankan valuma-alueella sijaitsevat esimerkiksi Orehovno, Ostrovno, Pnjovno ja Pustoje Mogilno, sekä Sviblo, joka on sen lähdejärvi. Sivujoen Froljankan valuma-alueella sijaitsevat esimerkiksi Berezno, Žadro ja Ostrovito. == Hallintoalue == Valtiollisen vesistörekisterin mukaan joki ja sen valuma-alue kuuluu Itämeren valuma-alueen piiriin (). Joen vesistörekisterin numero on 01030000112102000027772 . Venäjän puoleisten vesistöjen hallintorakenteesta ei ole tässä tietoa, mutta alue sisältyy kuitenkin Pihkovan alueeseen. == Huomautuksia == == Lähteet == Luokka:Pihkovan alueen joet *
Väkivaltarikos

Väkivaltarikos on väkivaltaa käyttämällä tai sillä uhkailemalla tehty rikos. Väkivaltarikoksiin kuuluvat henkirikokset, pahoinpitelyt, raiskaukset ja ryöstöt yrityksineen sekä virkamiehen väkivaltainen vastustaminen. Suomessa väkivaltarikokset ovat voimakkaasti yhteydessä runsaaseen alkoholinkäyttöön ja sosiaaliseen syrjäytymiseen. Niin henkirikoksista kuin pahoinpitelyistä valtaosa profiloituu alkoholin vaikutuksen alaisena tehdyiksi. Myös muut päihteet lisäävät riskiä väkivaltarikollisuuteen, ja yleisesti väkivaltarikosten tapahtuessa on käytetty muita päihteitä samanaikaisesti alkoholin kanssa. ==Lähteet== *
Minor Earth Major Sky

Minor Earth Major Sky on A-han kuudes albumi, joka julkaistiin 14. huhtikuuta 2000. == Kappaleet == # # # # # # # # # # # # # == Kokoonpano == * Morten Harket – laulu * Magne Furuholmen – koskettimet, taustalaulu, * Pål Waaktaar – kitara * Frode Unneland – rummut (kappaleet 1, 7). * Sven Lindvall – basso (kappaleet 2, 13). * Simone – vocals (kappale 3). * Per Lindvall – rummut (kappaleet 3, 10 & 13). * Lauren Savoy – laulu (kappale 11). * Per Hillestad – rummut (kappale 11). * Vertavo Quartet – kielisoitin (kappale 11). * Jøhun Bøgeberg – basso (kappale 11). == Lähteet == == Aiheesta muualla == * Minor Earth Major Sky discogs.com-sivustolla Luokka:A-han albumit Luokka:Vuoden 2000 albumit
Hitoshi Kiyama

Hitoshi Kiyama (, s. 9. tammikuuta 1974 Kagoshima) on japanilainen karateka. Hän on Kyokushinin kolminkertainen maailmanmestari, joista Kiyama voitti World Openin 2003. == Kilpaura == Kiyama aloitti Kyokushinin harjoittelemisen 15-vuotiaana ja voitti ensimmäiset turnaukset 1995 ja 1996. Kiyama voitti ensimmäisen isomman turnauksen 1997, kun hän saavutti keskisarjan maailmanmestaruuden. 1998 Kiyama voitti Japanin maajoukkueen mukana joukkue maailmanmestaruuskilpailut.Sensei Hitoshi Kiyama super-kyokushin.blogspot.com Viitattu 20.12.2019 Hän saavutti myös pronssia Japanin mestaruuskisoissa voitettuaan mitaliottelussa Ryuta Nojin.All Japan Championship - IKO kyokushinresults.com Viitattu 20.12.2019 2000 Kiyama voitti ensimmäisen Japanin mestaruuden, kun hän voitti loppuottelussa Yasuhiko Kimuran. Alkukesästä Kiyama oli ensimmäistä kertaa mukana EM-kisoissa, jotka pidettiin Portugalissa. Hän eteni turnauksen loppuotteluun, jossa hän saavutti Euroopan mestaruuden voitettuaan Pavel Mandokin. 2001 Kiyama voitti uransa toisen Japanin mestaruuden voitettuaan toistamiseen Yasuhiko Kimuran loppuottelussa. Hän eteni myös painoluokallisissa MM-kisoissa loppuotteluun, tällä kertaa raskaassasarjassa, jossa Kiyama voitti Sergei Osipovin. Se oli samalla hänen uran toinen maailmanmestaruus kahdessa eri painoluokassa. 2002 Kiyama eteni urallaan kolmannen kerran Japanin mestaruuskisojen loppuotteluun, mutta hävisi mestaruuden Hajime Kazumille. 2003 Kiyama oli toista kertaa mukana World Openissa, jossa hän eteni loppuotteluun saakka. Kiyama voitti viimeisenä päivänä Naoji Mikoshiban, Arthur Hovhannisyanin, Letši Kurbanovin ja välierissä Ewerton Teixeiran. Lopputtelussa hän voitti Sergei Plehanovin.8th World Open Tournament kyokushinresults.com Viitattu 20.12.2019 Mestaruuden jälkeen Kiyama päätti kilpauransa. == Lähteet == Luokka:Japanilaiset karatekat Luokka:Kyokushinin harjoittajat Luokka:Vuonna 1974 syntyneet Luokka:Elävät henkilöt
Latur

Latur on noin 380 000 asukkaan kaupunki Intian Maharashtran osavaltiossa, joka toimii samannimisen piirikunnan pääkaupunkina. Kaupungissa sijaitsee Rashtrakutadynastian aikana rakennettu temppeli, joka on omistettu Jagdamba- jumalattarelle. Vuoden 2011 väestönlaskennan mukaan Laturin väestöstä 70 prosenttia oli hindulaisia. Toiseksi suurin uskonto oli islam, jota tunnusti noin 24 %, buddhalaisia oli hieman alle viisi prosenttia ja jainalaisia alle prosentin. Lukutaitoisten osuus väestöstä oli 84 %. Slummien määräksi laskettiin 16 880 ja niissä asui joka viides laturilainen. ==Lähteet== Luokka:Maharashtran kaupungit
BMW X1 (E84)

BMW E84 on BMW X1:n ensimmäisen sukupolven malli, jota valmistettiin vuosina 2009–2015. Sen seuraajaksi tuli BMW F48. == BMW X1 (E84) 2009–2015 == BMW E84 esiteltiin Frankfurtin autonäyttelyssä syyskuussa 2009. Se perustuu samalle pohjalevylle kuin BMW 3-sarja (E90). Vuoden 2012 Euro NCAP -kolaritestistä E84 sai tulokseksi täydet viisi tähteä. New Yorkin autonäyttelyssä huhtikuussa 2012 esiteltiin kasvojenkohotuksen kokenut X1. Suurimmat uudistukset olivat uudelleenmuotoillut etu- ja takapuskurit. == Lähteet == == Aiheesta muualla == X1 (E84) Luokka:J-segmentin autot Luokka:2000-vuosikymmenen autot Luokka:2010-luvun autot
Sergei Osipov

Sergei Aleksandrovitš OsipovСергей Осипов superkarate.ru Viitattu 21.12.2019 (, s. 14. heinäkuuta 1978 Moskova) on venäläinen karateka. Hän on Kyokushinin KAN-liiton raskaansarjan maailmanmestari ja on saavuttanut myös raskaansarjan EM-hopeaa. Osipov on lisäksi kolminkertainen Venäjän Openin mestari. ==Kilpaura== Osipov aloitti karaten harrastamisen 13-vuotiaana. ===IFK- liitto=== Osipov otteli alkuvuosina IFK-liitossa, jossa hän saavutti muun muassa joulukuussa Euraasian turnauksen voitonRussian Opens kyokushinresults.com Viitattu 21.12.2019 , sekä Venäjän mestaruuskisoissa hän saavutti kaksi mestaruutta vuosina 1998 ja 1999.Russian Championships kyokushinresults.com Viitattu 21.12.2019 Osipov kilpaili välissä myös WKO- liiton Venäjän mestaruuskisoissa, jossa hän saavutti hopeaa.WKO Russian Championships kyokushinresults.com Viitattu 21.12.2019 Hän voitti vielä EM- hopeaa Espanjassa hävittyään loppuottelussa maamiehelleen Jakov Zobninille.IFK European Open Championships kyokushinresults.com Viitattu 21.12.2019 ===IKO- liitto=== Osipov siirtyi pian viimeisen Venäjän mestaruuden jälkeen IKOn liittoon ja saavutti Venäjän Openin mestaruuden raskaassasarjassa 2000 voitettuaan loppuottelussa Siyabonga Tyandelan.Russian Open Viitattu 20.12.2019 Hän uusi mestaruutensa myös seuraavana vuonna voitettuaan loppuottelussa Andersen da Silvan. Osipov eteni samana vuonna raskaansarjan MM-kisoissa loppuotteluun, mutta hävisi maailmanmestaruuden Hitoshi Kiyamalle. 2002 Osipov voitti uransa kolmannen Venäjän Openin mestaruuden voitettuaan loppuottelussa Letši Kurbanovin. 2003 Osipov eteni All American Openin loppuotteluun, mutta hävisi mestaruuden turnauksen kaksinkertaiselle mestarille Ewerton Teixeiralle. Hän oli myös mukana marraskuussa World Openissa, jossa hän eteni puolivälieriin. Osipov hävisi kyseisessä ottelussa Glaube Feitosalle. ===KAN-liitto=== Osipov siirtyi IKOsta KAN-liittoon, jossa hän saavutti Venäjän mestaruuden 2005.KAN Russian Championships kyokushinresults.com Viitattu 21.12.2019 Osipov saavutti sittemmin syyskuussa 2005 ensimmäisen maailmanmestaruutensa KAN-liiton ensimmäisissä MM-kisoissa, jotka järjestettiin Venäjällä.Kyokushinkan World Weight Category Championships kyokushinresults.com Viitattu 21.12.2019 ==Lähteet== Luokka:Venäläiset karatekat Luokka:Kyokushinin harjoittajat Luokka:Vuonna 1978 syntyneet Luokka:Elävät henkilöt
Rehaniya

Rehaniya (, ) on tšerkessien asuttama kylä Israelin Pohjoisella hallintoalueella. Sen asukasluku oli vuoden 2018 lopussa 1 184\. ==Maantiede== Rehaniya sijaitsee Israelin pohjoisosassa Ylä-Galileassa Almahin ylängöllä noin 8 kilometriä Safedin kaupungista pohjoiseen. ==Historia== 1800-luvulla joukoittain tšerkessejä pakeni Venäjän keisarikunnan valloittamalta Kaukasian alueelta Osmanien valtakuntaan. Rehaniyan kylä perustettiin vuonna 1873 ja vuonna 1880 sinne muutti joukko tšerkessejä. Kfar Kaman ohella Rehaniya on toinen kahdesta tšerkessikylästä nykyisen Israelin alueella. Rehaniyaan asettuneet tšerkessit kuuluivat abazojen heimoon. Kylän nimi on arabiaa ja tarkoittaa myrttiä. ==Väestö== Rehaniyan asukasluku oli vuoden 2018 lopussa 1 184. Vuonna 2002 vastaava lukema oli 947 ja vuonna 1969 415. Kylän asukkaat ovat tšerkessejä ja uskonnoltaan muslimeja. Kylässä on esimerkiksi Kaukasuksen moskeijoiden malliin rakennettu moskeija, sekä tšerkessien kulttuurikeskus. Kylässä järjestetään vuosittain erilaisia juhlia. ==Lähteet== Luokka:Israelin kaupungit
Kiinanruusukvitteni

Kiinanruusukvitteni (Chaenomeles speciosa) on ruusukasveihin kuuluva piikikäs kesävihanta tai puoli-ikivihreä pensas, joka kasvaa luonnonvaraisena Itä- Aasiassa. Suomessa se menestyy vain eteläisimmässä osassa maata talvenarkuutensa vuoksi.Meillä kotona: Ruusukvitteni on Suomen sitruuna Viitattu 1.7.2020. Kiinan- ja japaninruusukvittenin risteytymistä kehitettyjä lajikkeita kutsutaan tarharuusukvitteneiksi (Chaenomeles × superba). == Ulkonäkö ja koko == Kiinanruusukvitteni on korkeampi kuin yleisesti viljelty sukulaislajinsa japaninruusukvitteni; jälkimmäinen kasvaa 0,5–0,8 metrin korkuiseksi, kun taas kiinanruusukvitteni kasvaa yleensä korkeintaan kahden metrin korkuiseksi. Joissain tapauksissa kiinanruusukvitteni voi kasvaa jopa yli viiden metrin korkuiseksi. Kasvissa on vahvoja piikkejä ja lukuisia ylöspäin kasvavia haaroja. Nuoret oksat ovat hieman karvaisia tai kaljuja, edellisen vuoden oksat ovat aina kaljuja. Lehdet ovat puikeita tai pitkänomaisia, hammaslaitaisia, 4,5–10 senttimetriä pitkiä ja 2–4 senttimetriä leveitä. Korvakkeet ovat 0,5–1 senttimetriä pitkiä ja 1,2–2 senttimetriä leveitä, munuaismaisia ja sahalaitaisia. Punaisia tai valkoisia, ei koskaan oransseja, kukkia on yleensä 2–3 yhdessä, joskus voi löytyä myös yksittäisiä kukkia. Avonainen kukka on 4–5 senttimetriä leveä. Hedelmä on tuoksuva, mutta kova omenan tapainen pohjushedelmä, joka muistuttaa kvitteniä. Kypsät hedelmät ovat 4–7 senttimetriä pitkiä, 3–6 senttimetriä leveitä ja muodoltaan hyvin vaihtelevia. Kiinanruusukvittenin kromosomiluku on 2n = 34. == Levinneisyys == Laji on kotoisin Kiinan kansantasavallasta (Fujian, Gansu, Guangdong, Guizhou, Hubei, Jiangsu, Shaanxi, Sichuan, Tiibet, Yunnan), pohjoisesta Myanmarista ja Japanista, joissa sitä kutsutaan nimellä Haitang ja Boke , ). Perinteisessä kiinalaisessa lääketieteessä kasvi tunnetaan nimellä zhou pi mugua. == Käyttö == Kiinanruusukvitteniä viljellään laajalti koristepensaana lauhkealla vyöhykkeellä köynnösmäisen kasvutapansa ja kasvukauden alussa, joskus jopa talvella, ilmestyvien näyttävien kukkiensa vuoksi. Sitä kasvatetaan usein epämuodollisissa matalissa pensasaidoissa. Kiinanruusukvitteniä on viljelty vuodesta 1796 alkaen. Kiinanruusukvittenistä on lukuisia lajikkeita, joiden kukat ovat vaaleanpunaisia, punaisia tai valkoisia. Seuraavat lajikkeet ja risteymät ovat saaneet Royal Horticultural Societyn palkinnon Award of Garden Meritin: *'Geisha Girl' *'Moorloosei' *'Crimson and Gold' *'Knap Hill Scarlet' *'Nicoline' *'Pink Lady' == Katso myös == * Pseudocydonia sinensis, myös kutsuttu nimellä mugua ja myös runsaasti käytetty perinteisessä kiinalaisessa lääketieteessä * Papaija, trooppinen hedelmä, jota myydään myös nimellä mugua * Baikalinvuohennokka (Scutellaria baicalensis), , toinen perinteinen kiinalainen yrtti, joka sisältää myös dopamiinin takaisinoton inhibiittoria == Lähteet == == Aiheesta muualla == * Suomen Lajitietokeskus: Kiinanruusukvitteni – Chaenomeles speciosa * United States Department of Agriculture (USDA): Chaenomeles speciosa Luokka:Ruusukvittenit
Chaenomeles cathayensis

Chaenomeles cathayensis on ruusukasvien heimoon kuuluva kasvilaji, joka kasvaa luonnonvaraisena Kiinassa, Bhutanissa ja Myanmarissa. Lajilla ei ole suomenkielistä nimeä. == Ulkonäkö ja koko == Chaenomeles cathayensis on piikikäs kesävihanta pensas tai puu, joka kasvaa jopa kuuden metrin korkuiseksi. Lehdet ovat teräviä, usein hammaslaitaisia, muodoltaan soikeasta peitsimäisiin. Erityisesti nuorien lehtien alapinnat ovat villakarvaisia. Vaaleanpunaiset tai valkoiset kellonmuotoiset kukat ovat jopa 4 senttimetriä leveitä. Hedelmä on 6–7 senttimetriä leveä, tuoksuva, punakeltainen omenaa muistuttava pohjushedelmä. == Käyttö == Kasvia viljellään koristepuuna ja bonsaina. == Lähteet == cathayensis
Chuck Peddle

Charles Ingerham "Chuck" Peddle (25. marraskuuta 1937 Bangor, Maine - 15\. joulukuuta 2019 Santa Cruz, Kaliforniahttps://www.nytimes.com/2019/12/24/technology/chuck-peddle- dead.html) oli yhdysvaltalainen insinööri, joka on parhaiten tunnettu MOS 6502 -mikroprosessorin suunnittelusta. Peddle liittyi vuonna 1973 Motorolalle, jossa hän avusti Motorola 6800 -suorittimen viimeistelyssä. Tämän jälkeen hän liittyi MOS Technologyyn, jossa hän suunnitteli halvemman 6502:n sekä KIM-1:n. MOS 6502 oli nopeampi, halvempi (kymmenesosa Motorola 6800:n ja Intel 8080:n hinnasta) ja valmistusprosessi tuotti kymmenkertaisesti toimivia mikropiirejä. MOS 6502 oli käytössä lukuisissa mikrotietokoneissa kuten Apple I, Apple II, BBC Micro, Commodore PET ja Commodore VIC-20. Commodore osti MOS Technologyn vuonna 1976. Peddle siirtyi Commodorelle, jossa hän suunnitteli Commodore PET -tietokoneen. 1980-luvulla Peddle perusti Sirius Systems Technologyn, jossa hän suunnitteli Victor 9000 -tietokoneen. Myöhemmin hän oli mukana perustamassa NNA Corporation -yhtiötä. == Lähteet == == Aiheesta muualla == * https://www.team6502.org/ * Oral History of Chuck Peddle (Youtube) * Peddle, Chuck oral history Luokka:Yhdysvaltalaiset insinöörit Luokka:Vuonna 1937 syntyneet Luokka:Vuonna 2019 kuolleet Luokka:Commodore
BMW X1 (F48)

BMW F48 on BMW X1:n toisen sukupolven malli, jota on valmistettu vuodesta 2015 lähtien. Se korvasi edeltäneen E84-mallin. == BMW X1 (F48) 2015– == BMW F48 esiteltiin Frankfurtin autonäyttelyssä syyskuussa 2015. Se perustuu samalle BMW:n kehittämälle etuvetoisten autojen perusrakenteelle kuin esimerkiksi BMW 2-sarjan Active Tourer ja Mini Countryman. Pekingin autonäyttelyssä huhtikuussa 2016 esiteltiin pidennetty X1 (koritunnus F49), jota myydään ainoastaan Kiinan markkinoilla. Se on akseliväliltään 110 millimetriä normaaliversiota pidempi. Vuoden 2015 Euro NCAP -kolaritestistä F48 sai tulokseksi täydet viisi tähteä. Vuonna 2019 malli sai muun muassa suuremman etusäleikön ja uudenmallisen etupuskurin. Moottorivalikoimaa täydennettiin ladattavalla hybridimallilla. == Lähteet == == Aiheesta muualla == X1 (F48) Luokka:J-segmentin autot Luokka:2010-luvun autot Luokka:2020-luvun autot
Demokraattinen puolue (Korea)

Demokraattinen puolue (, hanja ) on eteläkorealainen liberaali puolue. == Historia == Puolue aloitti toiminnan nykyisessä muodossaan maaliskuussa 2014, kun aikaisempi, vuonna 2011 perustettu Demokraattinen puolue yhdistyi Uuden demokraattisen allianssi -puolueen kanssa. Puolueen sisäisten johtajuuskiistojen jälkeen sen puheenjohtajaksi nousi Moon Jae-in. Joulukuusta 2015 alkaen puolueen nimi on Demokraattinen puolue. == Näkemyksiä == Demokraattisen puolue puolustaa ihmisoikeuksia ja kannattaa suhteiden parantamista Pohjois-Koreaan. Pitkällä tähtäimellä puolue kannattaa myös jälleenyhdistymistä Pohjois-Korean kanssa ja niemimaan ydinaseriisuntaa. == Lähteet == Luokka:Etelä-Korean puolueet Luokka:Sosiaaliliberaalit puolueet
Vodafone Idea

Vodafone Idea Limited on suuri intialainen tietoliikenneyhtiö, joka muodostettiin yhdistämällä Vodafone India Limited ja Idea Cellular Limited; liitos astui voimaan 31. elokuuta 2018. Yhtiön osake noteerataan Intian molemmissa pääpörsseissä Idea Cellularin aiemmilla tunnuksilla (Bombayn pörssi, BSE) ja Intian kansallinen pörssi, NSE). Vodafone Idean päätoimipiste sijaitsee Mumbaissa, mutta yhtiön rekisteröity kotipaikka on Gandhinagar. Tilaaja-asiakkaiden lukumäärällä mitattuna Vodafone Idea on Intian johtavia matkapuhelinoperaattori (syyskuussa 2019 markkinaosuus 31,73%), ja kuuluu tilaaja-määrältään alan maailmanlaajuiseen kärkijoukkoon. Vodafone Idean kanssa Intian matkapuhelinmarkkinoiden pääkilpailijoita ovat yksityiset Airtel India ja Jio sekä valtiollinen BSNL/ MTNL. Yhdysvaltalainen talousjulkaisu Forbes luokitteli Vodaphone Idean vuonna 2019 Intian 47. ja maailman 1790. suurimmaksi julkiseksi osakeyhtiöksi. Yhtiön toiminta on kuitenkin ollut tappiollista (vuonna 2018 1,6 miljardin dollarin tappio 4,6 miljardin liikevaihdolla), ja suuret operaattorit Vodafone Idea ja Airtel India, joiden yhteinen markkinaosuus Intian matkapuhelinkäyttäjistä on vajaa 60 prosenttia, ilmoittivat marraskuussa 2019 pyrkivänsä nostamaan Intian matkapuhelintariffeja. ==Lähteet== Luokka:Tietoliikenneyhtiöt Luokka:Intialaiset pörssiyhtiöt Luokka:Mumbai Luokka:Matkapuhelinoperaattorit
Anthony Carrigan

Anthony Carrigan (s. 2. tammikuuta 1983) on yhdysvaltalainen näyttelijä. Hän on näytellyt esimerkiksi Tyler Daviesiä tv-sarjassa Unohdetut vuosina 2009–2010, sekä Victor Zsaszia 2014–2019 esitetyssä rikossarjassa Gotham. Carrigan on lapsuudestaan asti kärsinyt alopeciasta, jonka seurauksena hänellä ei nykyään ole ollenkaan hiuksia, kulmakarvoja tai silmäripsiä. Sairautensa vuoksi hänet on usein roolitettu antagonistin rooliin. ==Filmografia== Vuosi Elokuva / TV-sarja Rooli 2008 Kova laki: Rikollinen mieli H. Jack Walker III 2008 Long Island Confidential Jake 2009–2010 Unohdetut Tyler Davies 2011 The Undying Jason Donovan 2011 Samaa sukua Cory Smith 2012 Hand of God Jonathan 2013 Over/Under Marino Puzzo 2014–2015 The Flash Kyle Nimbus 2014–2019 Gotham Victor Zsasz 2016 Satanic Anthony 2016 Blacklist Harris Holt 2018 The Toll Road Darren 2018 Hard Sun Hra. Weiss 2018—2023 Barry NoHo Hank 2020 Fatherhood TBA 2020 Bill & Ted Face the Music TBA 2025 Superman Rex Mason / Metamorpho ==Lähteet== Luokka:Yhdysvaltalaiset televisionäyttelijät Luokka:Yhdysvaltalaiset elokuvanäyttelijät Luokka:Vuonna 1983 syntyneet Luokka:Elävät henkilöt
Hiro Saga

Hiro Saga (16. huhtikuuta 1914 Tokio, Japani – 20. kesäkuuta 1987 Peking, Kiina) oli japanilainen aatelisnainen ja Kiinan viimeisen keisarin Pu Yin veljen vaimo. Hän oli sukua Japanin keisari Hirohitolle. Sagan suku kuuluu Fujiwara-klaaniin ja on aiemmin käyttänyt nimeä Ogimachi Sanjo. Hiro Sagan ja Pujien avioliiton alkuaika oli Hiron muistelmien mukaan onnellinen. He saivat kaksi tytärtä, joiden nimet olivat Huisheng (, 1938–1957) ja Husheng (, s. 1940). Toisen maailmansodan lopulla Hiro oli Mantšuriassa, kun Neuvostoliitto hyökkäsi sinne. Hän joutui eroon miehestään ja yritti paeta Koreaan Pu Yin vaimon Wanrongin kanssa, mutta heidät pidätettiin. Wanrong kuoli vankeudessa, mutta Hiro Saga pääsi lopulta Japaniin. Hänen miehensä vapautui vankeudesta vuonna 1960, jonka jälkeen he elivät Pekingissä Hiro Sagan kuolemaan saakka vuoteen 1987. Heidän tuhkansa on haudattu sukuhautaan Japanissa. Hiro Sagan vuonna 1959 julkaistut muistelmat olivat bestseller Japanissa. Niiden pohjalta tehtiin Kinuyo Tanakan ohjaama elokuva Vaeltava prinsessa sekä televisiodraama. ==Lähteet== ==Aiheesta muualla== *Uutisfilmi Hiro Sagan ja Pujien häistä vuodelta 1937 Getty Images. *Hiro Sagasta kertovan televisiodraaman esittelysivu Luokka:Japanilaiset kirjailijat Luokka:Kiinalaiset kirjailijat Luokka:Aateliset Luokka:Vuonna 1914 syntyneet Luokka:Vuonna 1987 kuolleet
Skia

Skia (aiemmin nimellä Skia Graphics Engine) on avoimen lähdekoodin kirjasto kaksiulotteisen tietokonegrafiikan piirtämiseen. Skia tukee tekstiä, geometriaa ja kuvia. Kirjasto on tuettu useilla käyttöjärjestelmillä (Android, Linux, macOS, Windows) ja laitteistoalustoilla (ARM, MIPS, x86, x86-64). Skian alkuperäinen kehittäjä oli Skia, jonka Google osti vuonna 2005. Google julkaisi lähdekoodin vuonna 2008. Kirjasto on käytössä muun muassa Google Chrome- ja Mozilla Firefox -verkkoselaimissa sekä LibreOffice-versiossa 7.0. Skia tukee suorittimella tehtävää rasterointia sekä GPU-kiihdytystä OpenGL- ja Vulkan-rajapinnoilla. == Katso myös == * Cairo == Lähteet == == Aiheesta muualla == * Kotisivut Luokka:Grafiikkakirjastot
Helprint

Helprint oli suomalainen painotalo, joka oli erikoistunut suurten painosmäärien syväpainotoimintaan ensin vuodesta 1975 Helsingissä ja vuodesta 1979 Mikkelissä. Helprintin omistajia olivat muun muassa suuret lehtikustantajat, Urpo Lahtisen Lehtimiehet ja Lyytikäisen suvun A-lehdet. ==Historiaa== Helprint syntyi maaliskuussa 1975 sanomalehtiyhtiö Uuden Suomen ja Lehtimiehet Oy:n sovittua keskinäisestä toimialarationalisoinnista, kolmantena osapuolena Rauma-Repola. Uusi painoyhtiö muodostettiin yhdistämällä Suomalaisen Kirjallisuuden Kirjapano Oy:n syväpaino ja Hertso. Helsingin Herttoniemessä aloittaneella Helprint Oy:llä oli heti hallussaan yli 70 prosentin osuus Suomen syväpainokapasiteetista ja työntekijöitä noin 500. Toiminnan siirtyessä 1979 Mikkeliin Helprint tilasi Wärtsilän Järvenpään konepajalta uuden, kaksi kertaa aiempia nopeamman syväpainokoneen, joka kykeni painamaan jopa 60 000 aikakauslehteä tunnissa, paperiradan liikkuessa kilometrin minuutissa. Toiminta kehittyi läpi 1980-luvun niin, että vuonna 1990 Helprint oli Pohjoismaiden suurin syväpaino. Vuonna 1991 yritys sai kauppa- ja teollisuusministeriöltä lähes 12 miljoonan markan investointi- ja käynnistysavustuksen hankkiakseen lisää painokapasiteettia. Helprint panosti vientimarkkinoille ja vastasi suurimmillaan neljäsosaa Suomen painoalan viennistä. Mikkelin painotalossa työskenteli parhaimmillaan 350 ihmistä. Painamista edeltävä sivunvalmistus tapahtui kuitenkin helsinkiläisessä tytäryhtiössä nimeltä Offset-Kopio. Mikkelissä painettiin 1990-luvun loppupuolella muun muassa moskovalaista tv-ohjelmalehteä ja Moskovski Komsomolets -lehden viikkoliitettä amerikkalaisen painojätin R. R. Donnelleyn toimiessa Helprintin edustajana Venäjällä. Vuonna 1997 Helprintin pääomistajiksi tulivat Union Bank of Switzerlandin tytäryhtiö UBS Capital BV ja suomalainen rahastoyhtiö MB Yritysrahoitus, jotka liittivät sen osaksi vasta hankkimaansa ruotsalaista TINA-painokonsernia (Tryckinvest i Norden AB). Vuosituhannen vaihteen jälkeen painoala kriisiytyi, kun painotyöt siirtyivät halvempiin maihin ja verkkosivustot korvasivat nopeasti painotuotteita. Myös Helprint ajautui vaikeuksiin. Sen osti alkuvuodesta 2019 Erki Katkosild, jonka aikana yritys haettiin konkurssiin ja toiminta päättyi kesällä 2019. == Lähteet == Luokka:Entiset suomalaiset kirjapainot Luokka:Mikkelin rakennukset ja rakennelmat
Josh Mahura

Josh Mahura (s. 5. toukokuuta 1998 St. Albert, Alberta) on kanadalainen jääkiekkoilija. Puolustajana pelaava Mahura edustaa NHL-seura Seattle Krakenia. Kaudella 2018–2019 alkaneella NHL-urallaan Mahura on pelannut 28 runkosarjaottelua, joissa hän on tehnyt kaksi maalia ja seitsemän syöttöä eli yhdeksän tehopistettä. Tilastot päivitetty 21. joulukuuta 2019. Anaheim Ducks varasi Mahuran vuoden 2016. Kaudella hän pelasi ensimmäiset ottelunsa NHL- liigassa. Elokuussa 2021 Mahura teki Ducksin kanssa kaksivuotisen jatkosopimuksen. https://www.nhl.com/ducks/news/ducks-sign-comtois-jones- mahura-to-contracts/c-325931074 Kauden alussa Ducks laittoi Mahuran vapaiden pelaajien waivers-listalle, josta Florida Panthers valitsi hänet. Heinäkuussa 2024 Mahura teki vapaana agenttina Seattle Krakenin kanssa yksivuotisen ja 775 000 dollarin arvoisen sopimuksen. https://www.sportsnet.ca/nhl/article/seattle-kraken-signing-josh-mahura-to- one-year-775k-deal/ ==Lähteet== * https://www.nhl.com/player/josh- mahura-8479372 === Viitteet === Luokka:Kanadalaiset jääkiekkoilijat Luokka:Vuonna 1998 syntyneet Luokka:Elävät henkilöt Luokka:Seattle Krakenin pelaajat Luokka:Anaheim Ducksin varaamat pelaajat
Amerikanintialaiset

Amerikanintialaiset () ovat yhdysvaltalaisia, jotka ovat syntyneet tai joiden juuret ovat Intiassa. Yhdysvaltain väestönlaskentaviraston mukaan Yhdysvalloissa asuu 4 402 362 intialaistaustaista henkilöä. ==Tunnettuja amerikanintialaisia== *Abhijit Banerjee, taloustieteilijä *Manjul Bhargava, matemaatikko *Subrahmanyan Chandrasekhar, fyysikko *Kalpana Chawla, astronautti *Priyanka Chopra, näyttelijä *Dinesh D'Souza, konservatiivinen kommentaattori *Nikki Haley, republikaanipoliitikko *Kamala Harris, demokraattipoliitikko *Bobby Jindal, republikaanipoliitikko *Norah Jones, laulaja *Mindy Kaling, koomikko *Har Gobind Khorana, molekyylibiologi *Zubin Mehta, kapellimestari *Nicki Minaj, laulaja *Mira Nair, elokuvaohjaaja *Kal Penn, näyttelijä *Sundar Pichai, yritysjohtaja *Amartya Sen, taloustieteilijä ja filosofi *M. Night Shyamalan, elokuvaohjaaja *Sunita Williams, astronautti == Lähteet == === Viitteet === *
EQT

EQT AB on ruotsalainen pääomasijoitusyhtiö, jonka perustivat vuonna 1994 Wallenberg-suvun sijoitusyhtiö Investor, yhdysvaltalaislähtöinen pääomasijoitusyhtiö AEA Investors, SEB ja joukko yksityishenkilöitä. Historiansa aikana EQT on kasvanut Pohjoismaisesta private equity -toimijasta koko Euroopan-laajuiseksi suureksi pääomasijoittajaksi. EQT tiedotti syyskuussa 2019 aikovansa listautua Tukholman pörssiin. Ennen antia Wallenbergien Investor oli noin 23 prosentin osuudella EQT:n suurin yksittäinen omistaja, ja se sitoutui muiden vanhojen omistajien tapaan myymään annissa omistuksiaan. EQT:n osakkeen noteeraus Tukholman pörssissä alkoi syyskuun lopulla, ja siitä tuli suurin sijoitusyhtiön listautuminen Euroopassa 25 vuoteen. == Lähteet == == Aiheesta muualla == * EQT Group Luokka:Ruotsalaiset pörssiyhtiöt Luokka:Ruotsalaiset sijoitusyhtiöt Luokka:Wallenberg-sukuun liittyvät yritykset
Ernst Kirchsteiger

Ernst Kristian Johann Kirchsteiger (s. 1957) on ruotsalainen sisustussuunnittelija, kokki, televisioesiintyjä ja tietokirjailija. Hän on juontanut asumis- ja elämäntapa-aiheisia tv-sarjoja ensin vuodesta 2000 SVT:lle ja sitten vuodesta 2007 Ruotsin neloskanavalle. Niitä ovat olleet Sommartorpet, Nya rum, Ernst i Toscana ja Sommar med Ernst. Kirchsteigerista on tullut Ruotsissa paitsi erittäin suosittu tv-esiintyjä, myös eräänlainen nykyaikaisen miehen malli, komea heteromies joka sisustaa, nikkaroi, ompelee, laittaa ruokaa ja hoitaa puutarhaa. Ohjelmissaan hän esiintyy usein paljain jaloin. Vuonna 2004 Tara-lehti valitsi hänet Ruotsin seksikkäimmäksi mieheksi. Kirchsteigerin jokavuotisesta joulunalusohjelmasta Jul med Ernst on tullut ruotsalaisille suosittu tapa valmistautua joulunviettoon. Kirchsteiger syntyi itävaltalaisen isän ja puolalaisen äidin pojaksi Värmlannin Degerforsissa, jonne vanhemmat olivat tulleet siirtolaisina työskentelemään rautatehtaassa. Ennen tv-uraansa hän työskenteli Ikean sisustussuunnittelijana Örebrossa, jossa hän yhä asuu vaimonsa Ullan kanssa. Heillä on kaksi aikuista poikaa. Televisio-ohjelmiin Kirchsteiger kertoo ajautuneensa sattumalta erään Ikean ja SVT:n yhteisen tv-projektin myötä. Hän on työskennellyt nuoruudessaan myös mielisairaalassa ja 16 vuotta kokkina.’Jag var livrädd och svettades helt hejdlöst’, Aftonbladet 16.8.2012. Viitattu 21.12.2019.\- Folk retar sig på mig, Aftonbladet 2005-06-13 Kirchsteigerin neuvoista ja ideoista on koostettu kirjoja, ja vuosina 2012–2015 julkaistiin hänen nimeään kantavaa aikakauslehteä Hemma med Ernst. Hänellä on myös oma sisustustuotemerkki Ernst. == Kirjoja == * Jul med Ernst : mat, blommor & fix. Yhdessä Mia Gahnen ja Roland Perssonin kanssa. ICA 2009. * I det enkla bor det goda. Valokuvat Ulrika Ekblom. Bonnier Fakta 2018. * Ärliga material : mina tankar om järn, sten, trä, ull och glas. Yhdessä Åsa Ottossonin kanssa. Valokuvat Helén Pe. Bonnier Fakta 2019. == Lähteet == == Aiheesta muualla == * Kirchsteigerin verkkosivusto Luokka:Sisustusarkkitehdit Luokka:Vuonna 1957 syntyneet Luokka:Ruotsalaiset televisiotoimittajat Luokka:Ruotsalaiset kokit Luokka:Elävät henkilöt
Dinesh D'Souza

Dinesh Joseph D'Souza (s. 25. huhtikuuta 1961 Bombay, Maharashtra, Intia) on amerikanintialainen konservatiivinen kommentaattori, kirjailija ja elokuvaohjaaja. Hän toimi New Yorkissa sijaitsevan kristillisen The King's College -yliopiston rehtorina vuosina 2010–2012. D'Souza syntyi Intian Bombayssa (nyk. Mumbai). Hän muutti Yhdysvaltoihin vaihtooppilas-ohjelman kautta, jonka aikana hän valmistui Darthmouth Collegesta. D'Souza sai Yhdysvaltain kansalaisuuden vuonna 1991. == Lähteet == == Aiheesta muualla == * D'Souzan kotisivut Luokka:Yhdysvaltalaiset elokuvaohjaajat Luokka:Yhdysvaltalaiset kirjailijat Luokka:Yhdysvaltalaiset kansalaisaktivistit Luokka:Kristilliset apologistit Luokka:Amerikanintialaiset Luokka:Vuonna 1961 syntyneet Luokka:Elävät henkilöt Luokka:Yhdysvaltalaiset politiikan kommentaattorit
Pseudocydonia sinensis

thumb|right|Pseudocydonia sinensisin hedelmiä Pseudocydonia sinensis on ruusukasveihin kuuluva kesävihanta tai puoli-ikivihreä puu, joka on kotoisin Itä-Aasiasta (Kiina, Korea, Japani). Lajilla ei ole suomenkielistä nimeä. == Ulkonäkö ja koko == thumb|left|Pseudocydonia sinensisin kukka Pseudocydonia sinensis kasvaa 10–18 metriä korkeaksi puuksi, jolla on haarainen latvus ja lähes aina kaareva runko. Vuorottaiset, sahalaitaiset lehdet ovat soikeita, yksinkertaisia, 6–12 senttimetriä pitkiä ja 3–6 senttimetriä leveitä. Vaaleanpunaisissa kukissa on viisi terälehteä; niiden halkaisija on 2,5–4 senttimetriä. Kasvi kukkii kevään puolivälissä. Loppusyksyllä kypsyvä hedelmä on iso soikea omenaa muistuttava pohjushedelmä, joka voi kasvaa suotuisissa oloissa 12—17 senttimetrin pituiseksi ja 1,5 kilogramman painoiseksi. Kypsistä hedelmistä lähtee voimakas, miellyttävä tuoksu, sillä ne sisältävät runsaasti eteerisiä öljyjä, jonka vuoksi ne vaikuttavat koskettaessa öljyisiltä. == Nimitykset == Kiinassa lajia kutsutaan nimellä mugua (); Koreassa sen nimenä on . Hedelmän nimi on kiinaksi mugua (), koreaksi mogwa . Hedelmien nimitykset ovat sukua toisilleen; jälkimmäinen on johdettu sanasta mokgwa , joka on korealainen lukutapa samoille kiinan merkeille. Kiinaksi mùguā tarkoittaa myös papaijaa. Japanissa Pseudocydonia sinensistä kutsutaan nimellä karin (harvemmin myös 榠樝). Hedelmä tunnetaan Japanissa erityisesti lääketieteellisissä yhteyksissä nimellä , joka on johdettu kasvin kiinalaisesta ja korealaisesta nimestä. == Luokittelu == Pseudocydonia sinensis on sukunsa ainoa laji. Se on läheistä sukua itäaasialaisille ruusukvitteneille (Chaenomeles), ja se onkin joskus sijoitettu niihin nimellä C. sinensis. Merkittäviä eroja ovat piikkien puuttuminen ja kukkien kasvaminen yksittäin, ei ryhminä. Pseudocydonia sinensis, jota joskus kutsutaan myös kiinalaiseksi kvitteniksi, on myös läheistä sukua eurooppalaiselle kvittenille (Cydonia oblonga); eroja tähän ovat kuitenkin hammaslaitaiset lehdet ja karvojen puuttuminen. == Käyttö == Hedelmä on kova ja hapan, mutta pakkasten jälkeen se muuttuu pehmeämmäksi ja vähemmän happamaksi. Sitä voidaan käyttää hillojen valmistukseen samalla tavalla kuin kvitteniä. Lisäksi lajia kasvatetaan Etelä-Euroopassa koristepuuna. Kasvia viljellään Itä-Aasiassa, Yhdysvalloissa, Euroopassa ja toisinaan Venäjän Mustanmeren rannikolla. Koreassa kasvin hedelmiä käytetään mogwa-cheongin ("säilötty kvitteni") ja mogwa-chan ("kvittenitee") valmistukseen. Japanissa kasvin puuaineksesta valmistetaan halpoja samiseneita. Hedelmää käytetään laajasti perinteisessä kiinalaisessa lääketieteessä nivelreuman (nimeltään "damp bi-oireyhtymä") hoitoon. Viimeaikaiset farmakologiset tutkimukset viittaavat siihen, että hedelmien uutteilla on antioksidanttisia ja antiviraalisia ominaisuuksia. == Kuvia == Tiedosto:A trunk of Chaenomeles sinensis Koehne PC120032.jpg|Pseudocydonian runko Tiedosto:A leaf of Chaenomeles sinensis Koehne PC120027.jpg|Pseudocydonian lehti == Katso myös == * ruusukvittenit (Chaenomeles) * "varsinainen" kvitteni (Cydonia oblonga) == Lähteet == Luokka:Ruusukasvit Luokka:Hedelmät Luokka:Viljeltävät ravintokasvit
Glenn Fleshler

Glenn Fleshler (s. 5. syyskuuta 1968 Queens, New York, Yhdysvallat) on yhdysvaltalainen näyttelijä. Fleshler tunnetaan rooleistaan televisiosarjoissa Boardwalk Empire (2010), True Detective (2014) ja Billions (2016). Hän on myös näytellyt televisiosarjoissa Kova laki (2002–2008), Kova laki: Erikoisyksikkö (2002–2017), Hannibal (2015) ja Barry (2018), sekä elokuvassa Joker (2019). == Aiheesta muualla == * Luokka:Yhdysvaltalaiset näyttelijät Luokka:Vuonna 1968 syntyneet Luokka:Elävät henkilöt
The Devil’s Bleeding Crown

The Devil’s Bleeding Crown on tanskalaisen heavy metal -yhtye Volbeatin kappale, joka julkaistiin ensimmäisenä singlenä yhtyeen kuudennelta studioalbumilta Seal the Deal & Let’s Boogie. Kappale nousi Suomen virallisen latauslistan sijalle 15 ja Yhdysvalloissa kappale saavutti ensimmäisen sijan valtavirran rock-listoilla. == Lähteet == Luokka:Volbeatin kappaleet Luokka:Vuoden 2016 kappaleet